=== Tidlige tekststudier ===
Sproget, der var benyttet til dette skriftsystem, antoges med rette for [[oldpersisk]]. [[Biskop]] [[Friederich Münter|Frederik Münter]] påviste en gruppe, der betød "konge", men læse den kunne han ikke. [[Grotefend]] i [[Hannover]] fandt derimod ud af, hvor der i den persiske tekst måtte stå "[[Dareios]]", og hvor der stod "Xerxes"; ja, han tydede de tegn, hvormed disse navne var skrevne. Han påviste også betydningen af enkelte tegn i et andet af de tre skrift-systemer, nemlig i det, som man med rette formodede tilhørte Babylonien og Assyrien. Men han kom aldrig videre. Heldigvis tog den geniale [[Rasmus Rask]] sig af sagen og påviste i den persiske tekst bogstaverne M og N. Da var dæmningen gennembrudt, dechifreringen kunde gå fremad. Den persiske kileskrift blev helt tydet i løbet af forholdsvis få år. Den babylonske eller assyriske kileskrift, som fandtes i den tredje kolonne, og som man snart så, var den vigtigste af dem alle, da tusinder af indskrifter af denne art bragtes til Europa år efter år, modstod længe. Der var hundreder af tegn, man ikke kunne læse, selv om nogle enkelte var dechifrerede af Botta og andre.<ref name="Salm 276"/>
Historie Kultur Videnskab Humaniora Uddannelse